Það er mikilvægt að heimili séu tilbúin ef veður er vont . 8. janúar 2020 Veður og aðstæður í lok síðasta árs og nú í byrjun þess nýja gefa fullt tilefni til að minna okkur öll á að vera tilbúin ef hamfarir eða neyðarástand dynur yfir . Reynslan hefur sýnt að það að vera vel undirbúin getur skipt sköpum þegar t.d. rafmagnsleysi á sér stað . Það er gott að vita hvernig skuli bregðast við þegar slokknar á öllu , net - og símasamband dettur út eða vegir verða ófærir . Að sama skapi minnkar góður undirbúningur álag á viðbragðsaðilum t.d. björgunarsveitum . Vont veður og áhrif þess getur haft áhrif á líðan okkar . Það er óþægilegt að vera lokuð frá umheiminum , án rafmagns , síma og nets . Rauði krossinn vill þannig einnig minna á Hjálparsímann 1717 sem er opinn allan sólarhringinn , allan ársins hring og þar er hægt að ræða um líðan sína við vel þjálfaða sjálfboðaliða . Hér er gátlisti yfir hluti sem er gott að hafa tiltæka á vísum stað sem allir fjölskyldumeðlimir geta nálgast . Listi yfir mikilvæg símanúmer - Fjölskyldumeðlimir og viðbragðsaðilar , s.s. 112 . Kerti og eldspýtur - Ef rafmagn þrýtur er nauðsynlegt að geta tendrað ljós og kveikt upp í eldunargræjum . Sterkt viðgerðarlímaband - Mjög gagnlegt í minni viðgerðir og skammtímareddingar .